Awang Adek Hussin - Wikipedia

# Awang Adek Hussin

### From Wikipedia

Y.B Datuk Dr. Awang Adek Hussin

Y.B Dato’ Dr. Awang Adek Hussin (Lahir 18 Mei 1955), merupakan Timbalan Menteri Kewangan dan Ahli Majlis Tertinggi UMNO.

## [Sunting] Kehidupan awal

Dilahirkan di Bachok, Kelantan,latar belakang pendidikan Awang Adek bermula di Sekolah Kebangsaan Perupok, Bachok Kelantan sebelum ke peringkat menengah di Sekolah Tuanku Abdul Rahman, Ipoh, Perak.

Beliau kemudian melanjutkan pelajaran ke Drew University, New Jersey, Amerika Syarikat dan bagi peringkat sarjana dan doktor falsafah di Wharton School, University of Pennsylvania Philadelphia.

## [Sunting] Kerjaya

Awang Adek mempunyai pengalaman luas dalam bidang kewangan dan korporat termasuk sebagai Penolong Gabenor Bank Negara dari 1996 sehingga 2001.

Beliau juga pernah menjadi Pengerusi Tenaga Nasional Berhad (TNB) selain dipinjamkan ke Pihak Berkuasa Perkhidmatan Kewangan Persisir Labuan sebagai Ketua Pengarah yang pertama selama dua tahun bermula pada tahun 1996.

## [Sunting] Politik

Awang Adek mula bergiat serius dalam politik apabila dipilih sebagai Timbalan Ketua UMNO Bahagian Bachok pada tahun 2001.

Selain itu beliau turut diberi amanah memegang jawatan Bendahari UMNO Kelantan sejak tahun 2003. Pada tahun 2003 juga beliau dilantik sebagai Ketua Penaja UMNO bahagian Bachok dan menang tanpa bertanding jawatan itu pada pemilihan peringkat bahagian tahun ini.

Pada pilihan raya umum 2004 Awang Adek telah diberi kepercayaan bertanding kerusi Parlimen Bachok dan berjaya menewaskan Wan Nik Wan Yusoff (Pas) dengan majoriti 6,272 undi.

## [Sunting] Keluarga

Beliau berkahwin dengan Datin Latifah Mohd Yusof dan dikurniakan lima orang anak iaitu Abdul Aziz, Norjasara, Ahmad Azran, Nur Ain dan Nur Nadira.

## [Sunting] Lihat juga

- Senarai Majlis Tertinggi UMNO 2004

## [Sunting] Pautan luar

- Laman Web Perbendaharaan

Diperolehi daripada "http://ms.wikipedia.org../../../a/w/a/Awang_Adek_Hussin_c985.html"

Kategori: Ahli politik Malaysia

##### Views

- Rencana
- Perbincangan
- Semakan terkini

##### Cari